1. **Liela daļa no vienkāršotajiem medicīniskajiem simulatoriem vai nu ātri nolietojas un/vai tiem ir maināmas detaļas (piemēram, silikona āda, šujamās brūces, asinsvadu caurulītes, mākslīgās asinis). Vai šādu nolietojamo materiālu izmaksas arī var iekļaut simulāciju aprīkojuma izmaksās?**

Ja maināmās detaļas ir iekļautas simulatora pamata komplektācijas cenā un tās ir daļa no simulatora kopējām iegādes izmaksām, bez kā attiecīgais aprīkojums nav izmantojams, tad šādas izmaksas ir atbalstāmas. No projekta finansējuma nav atbalstāmas uzturēšanas izmaksas un materiālu iegāde simulatoru uzturēšanai.

1. **Vai PVN izmaksas 21% no 160 000 eiro jeb 33 600 euro ir maksimāli pieejamais valsts budžeta finansējums, kas tiek samazināts par minimālā privātā līdzfinansējuma daļu analoģiski kā ANM  4.1.1.2.i. projektiem (MK not.Nr.254)?**

Nē, projekta summu veidos Atveseļošanas fonda finansējums, valsts budžeta summa PVN segšanai un privātais finansējums saskaņā ar veikto proporcijas aprēķinu.

1. **Vai drīkstam plānot iesniegt tikai 1 progresa pārskatu, kas vienlaicīgi būs arī noslēguma progresa pārskats?**

Jā, drīkst iesniegt tikai vienu – noslēguma progresa pārskatu, ja projekta īstenošana nepārsniedz 12 mēnešus.

1. **Publicitātes izmaksas nav attiecināmas, tās (obligātā info plāksne vai stends) jāsedz finansējuma saņēmējam?**

Jā, publicitātes izmaksas ir jāsedz finansējuma saņēmējam.

1. **Vai ir 5 gadus jāuzglabā simulatoru maināmās detaļas (piemēram, silikona āda, šujamās brūces, asinsvadu caurulītes, mākslīgās asinis)?**

Nē, jo Atveseļošanas fondā nav paredzēta projektu pēcuzraudzība.

1. **Vai projektam būs nepieciešams zvērināta revidenta atzinums?**

Zvērināta revidenta atzinums nebūs nepieciešams.

1. **Vai projekta pieteikuma 2.2. sadaļā obligāti  jānorāda saistība ar projektu Eiropas Savienības Atveseļošanas fonda 4.2.1.r reformas un 4.2.1.1.i. investīcijas projekts “Veselības darbaspēka stratēģisko attīstības risinājumu ieviešana”?**

Obligāti  jānorāda saistība ar projektu Eiropas Savienības Atveseļošanas fonda 4.2.1.r reformas un 4.2.1.1.i. investīcijas projekts “Veselības darbaspēka stratēģisko attīstības risinājumu ieviešana”, jo projekta ietvaros tika izstrādāta cilvēkresursu attīstības stratēģija, kurā noteikta nepieciešamība simulācijas pieejas ieviešanai, simulācijas pieejas ieviešanai pieejamais finansējums un finansējuma saņēmēji. Kā arī 4.2.1.r reformas un 4.2.1.1.i. investīcijas projekta rezultātā tiks ieviesta simulācijas pieeja valsts mērogā, atbilstoši kurai šī 4.2.1.1.i. investīcijas projekta ietvaros tiks ieviesta simulāciju pieeja.

1. **Kur ir pieejama Cilvēkresursu stratēģija?**

Cilvēkresursu stratēģija pieejama: <https://www.vm.gov.lv/lv/nodevumi>